"วิจักร" ลาออกจากราชการหลังถูกย้ายไปเป็นผู้ตรวจก.พาณิชย์
"วิจักร วิเศษน้อย" ยื่นหนังสือลาออกจากราชการหลังถูกย้ายเป็นผู้ตรวจ ให้เหตุผลด้านสุขภาพและงานกดดัน
20 เม.ย. 2553

"วิจักร วิเศษน้อย" ยื่นหนังสือลาออกจากราชการหลังถูกย้ายเป็นผู้ตรวจ ให้เหตุผลด้านสุขภาพและงานกดดัน
นายวิจักร วิเศษน้อย อธิบดีกรมการค้าต่างประเทศ เปิดเผยว่า ในวันนี้ได้ยื่นหนังสือลาออกจากราชการแล้ว โดยยื่นต่อปลัดกระทรวงพาณิชย์ เนื่องจากมีปัญหาด้านสุขภาพและภาระงานที่กดดัน ซึ่งนับเป็นการลาออกในระหว่างดำรงตำแหน่งอธิบดี ไม่ได้อยู่ในตำแหน่งผู้ตรวจราชการแต่อย่างใด
ทั้งนี้ นายวิจักร จะเกษียณอายุในวันที่ 30 ก.ย.นี้ แม้ว่ามติ ครม.วันนี้ได้เห็นชอบให้โยกย้ายนายวิจักร ไปดำรงตำแหน่งผู้ตรวจราชการ และให้นายมนัส สร้อยพลอย ผู้ตรวจราชการมาดำรงตำแหน่งแทน นอกจากนี้ ครม.ยังเห็นชอบโยกย้ายสลับตำแหน่งระหว่าง น.ส.ชุติมา บุณยประภัศร อธิบดีกรมการค้าภายใน กับนางวัชรี วิมุกตายน ผู้ตรวจราชการ อีกด้วย